ფორცხოლი

ფორცხოლი () — ბჟაშუმუ ჩხოლარი კატუშობურეფიშ გვარშე. თიში რსხულიშ სიგჷნძა რე 82-109 სმ, მასა 8-19 კგ (იშვიათო 32 კგ-შახ) ოჭირინუანს. უღჷ ნძალიერი, ალაზჷმაფათ გჷნძე კუჩხეფი, ძალამი ფართო თვათვეფი, კუნტა კუდელი ჸუჯეფიშ ბოლოეფს - გჷნძე ფუნჯეფი, ფართო ქილვაშეფი. შხვადოშხვა ფერიშიე: ართფერი (ჭაშფერი, ჭითალე), ვარა ხალამი. ხე ევროპას, ოორუე, შქა დო ნორთობურო წჷმოხ აზიას, ოორუე ამერიკას.

ხე მუჭოთ გვალაშ, თეში რზენიშ ტებეფს, მინშა მიშმეჭკირუ ტყა დო ვეშა. ჭკომუნს ბჟაშუმუეფს, მაფურინჯეეფს. მინშა გიანთხუ ირემს, სქვერს, თაშნეშე ჩხოუს, შხურს, მინშა ეშმახოხჷნს ჯალეფშა. აქტიურენს სერით. ხანს 2-3 ბოქურს. ფორცხოლიშ გიმენგვარობეფშე საქორთუოს ხე კავკაციური ფორცხოლი (Lynx  lynx orientalis) დო რჩქვანელობური ფორცხოლი (Lynx  lynx lynx).

ლიტერატურა
 ავალიანი რ., ქსე, ტ. 10, ხას.  387, ქართი 1986

კატეგორია:ბჟაშუმუეფი
კატეგორია:კატუშობურეფი